**1. pielikums**

Valsts ieņēmumu dienesta rīkotajam iepirkumam

“VID iekšējās mājaslapas pilnveidošana, uzturēšana un garantijas nodrošināšana”

iepirkuma identifikācijas Nr. FM VID 2023/258

Tehniskā specifikācija

Valsts ieņēmumu dienesta rīkotajam iepirkumam

**“****VID iekšējās mājaslapas pilnveidošana, uzturēšana un garantijas nodrošināšana”**

Iepirkuma identifikācijas Nr. FM VID 2023/258

#  Saturs

[Saturs 2](#_Toc135142713)

[1. Ievads 3](#_Toc135142714)

[1.1. Dokumenta nolūks un izmantošana 3](#_Toc135142715)

[1.2. Saīsinājumi un paskaidrojumi 3](#_Toc135142716)

[1.3. Definēto prasību struktūra 3](#_Toc135142717)

[1.4. Saistība ar normatīvajiem aktiem 4](#_Toc135142718)

[1.5. Dokumenta pārskats 4](#_Toc135142719)

[2. INTRANET apraksts 4](#_Toc135142720)

[3. Prasības Pakalpojumam 7](#_Toc135142721)

[3.1. Prasības Pakalpojuma pārvaldībai 7](#_Toc135142722)

[3.2. Vispārējās prasības Pakalpojumam 8](#_Toc135142723)

[3.3. Prasības INTRANET pieejamībai un veiktspējai 9](#_Toc135142724)

[3.4. Prasības pieteikumu apstrādei](#_Toc135142725) 9

[3.5. Uzturēšanas un pilnveidošanas nodrošināšana 9](#_Toc135142726)

[3.6. Testēšanas prasības 1](#_Toc135142727)5

[3.7. INTRANET programmatūras nodevumu piegāde un uzstādīšana 16](#_Toc135142728)

[3.8. Garantija 17](#_Toc135142730)

# Ievads

# 1.1. Dokumenta nolūks un izmantošana

Šī dokumenta nolūks ir aprakstīt prasības Valsts ieņēmumu dienesta iekšējās mājaslapas (turpmāk – INTRANET) pilnveidošanai, uzturēšanai, un garantijas nodrošināšanai (turpmāk – Pakalpojums).

Tehniskā specifikācija ir Pasūtītāja sagatavots un apstiprināts dokuments, kas ir iepirkuma dokumentācijas sastāvdaļa. Dokuments ir adresēts Pretendentiem, kuri veiks piedāvājumu sagatavošanu, un Pasūtītāja atbildīgajiem darbiniekiem, kuri piedalīsies - iepirkuma “VID iekšējās mājaslapas pilnveidošana, uzturēšana un garantijas nodrošināšana “, FM VID 2023/258 (turpmāk – Iepirkums), procedūrā.

# 1.2. Saīsinājumi un paskaidrojumi

*1. tabula- Saīsinājumi un paskaidrojumi*

| Saīsinājums | Apraksts |
| --- | --- |
| CSS | Kaskadētas stila lapas (Cascading Style Sheets) |
| HTML | Paplašināmā iezīmēšanas datu apraksta valoda (Xtensible Markup Language) |
| SVS | Satura vadības sistēma |
| VID | Valsts ieņēmumu dienests |
| CI/CD | GitLab modulis, kur nodrošina pirmskoda un atjauninājumu izplatīšanu (continuous integration and either continuous delivery) |

*2. tabula- Termini*

|  |  |
| --- | --- |
| Termini | Apraksts |
| Pasūtītājs | Valsts ieņēmumu dienests (VID) |
| IZPILDĪTĀJS | Iepirkuma uzvarētājs - VID Intranet vietnes uzturētājs |
| Lietotājs | Jebkurš vietnes apmeklētājs |
| Administrators | VID darbinieks ar iespēju rediģēt un veidot visu mājaslapas administrēšanas moduli |
| Konteineris | Programatūras vienība, kas apvieno sevī pirmkodu un tam vajadzīgus failus |
| Docker | Virtualizācijas risinājums, uz kura izplatās konteineri |
| GitLab | Pirmkoda glabāšanas un pārvaldības sistēma |
| Nodevums | Jebkurš darba rezultāts, kas iesniedzams VID |

#

# 1.3. Definēto prasību struktūra

VID iekšējās mājaslapas uzturēšana, pilnveidošana un garantijas nodrošināšanas procesā IZPILDĪTĀJAM jānodrošina sniegtā pakalpojuma atbilstība šīs specifikācijas prasībām.

Katrai tehniskajā specifikācijā definētai prasībai ir šāda struktūra:

* Indekss – trīs ciparu skaitlis, kas tehniskā specifikācijā apzīmē konkrētās prasības kārtas numuru. Indeksu numerācija ir sakārtota augošā secībā sākot ar 001 un ļauj viennozīmīgi identificēt katru konkrēto tehniskajā specifikācijā definēto prasību ar mērķi atvieglot tehniskās specifikācijas lasīšanu un orientēšanos tajā (ātra konkrētās prasības atrašana, tehniskās specifikācijas sasaiste ar Iepirkuma uzaicinājumu u.tml.).
* Prasības nosaukums – ir konkrētas prasības virsraksts, kas sniedz vispārīgu informāciju par prasības saturu.
* Prasības apraksts – ir konkrētās izpildāmās prasības apraksts, kas ir pietiekami detalizēts, lai ļautu IZPILDĪTĀJAM noteikt prasības realizācijas komplicētību, tādējādi prognozēt nepieciešamo darbietilpību prasības un tehniskās specifikācijas realizācijai kopumā, kā arī Pasūtītājam novērtēt IZPILDĪTĀJA tehniskā piedāvājuma atbilstību Iepirkuma uzaicinājuma mērķiem un uzdevumiem.

Prasības prioritāte – Obligāta.

# 1.4. Saistība ar normatīvajiem aktiem

IZPILDĪTĀJAM jānodrošina savu veikto Pakalpojuma darbu un iesniegto Nodevumu atbilstību ISO/IEC 15408-2 “Informācijas tehnoloģija – Drošības tehnikas – IT drošības novērtējuma kritēriji” noteiktajām funkcionālajām drošības prasībām, kā arī IZPILDĪTĀJAM jāievēro Valsts informācijas sistēmu likums, Ministru kabineta 2015.gada 28.jūlija noteikumi Nr.442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām”, Elektronisko dokumentu likums, Vispārīgā datu aizsardzības regula un Fizisko personu datu apstrādes likums.

# 1.5. Dokumenta pārskats

Dokuments sastāv no 3 (trim) nodaļām.

Pirmajā nodaļā ir izklāstīts šī dokumenta izstrādāšanas nolūks, aprakstīta darbības sfēra, sniegts dokumenta pārskats, apkopotas izmantotās definīcijas, apzīmējumi un saīsinājumi, dots prasību apraksta skaidrojums.

Otrajā nodaļā ir INTRANET esošās situācijas apraksts.

Trešajā nodaļā ir uzskaitītas izvirzītās prasības Pakalpojumam un norādīts prasību apraksts.

# INTRANET apraksts

*3. tabula- INTRANET apraksts*

|  |
| --- |
| **Mērķauditorija.**INTRANET ir mūsdienīgs, vizuāli pievilcīgs, draudzīgs, lietotājiem ērts, efektīvs VID iekšējās komunikācijas rīks. |
| **INTRANET būtiskākās īpašības un arhitektūra.**INTRANET ir divas vides – publiskā, kurai var piekļūt lietotāji (VID darbinieki), un administrēšanas vide, kura ir pieejama, no Pasūtītāja iekštīkla izmantojot šifrētu savienojumu. INTRANET publiskā daļa pieejama adresē <http://intranet.vid.gov.lv>.INTRANET, izmantojot REST API izveidotas saskarnes procedūras, izveidota sasaiste ar Centralizēto resursu vadības sistēmas “Horizon”, no kuras tiek saņemta darbinieku kontaktinformācija, struktūrvienības un prombūtnes informācija/status.INTRANET ir realizēts izmatojot Wordpress satura vadības sistēmu un izvietots Docker konteinerī. Mājaslapas programmatūra tiek veidota ievērojot klienta – servera arhitektūras principus. Mājaslapas WEB serveris ir atdalīts no datubāzes, kas atrodas uz neatkarīgas Linux virtuālās mašīnas.Lapa izmanto atsevišķo failu glabātuvi, lai lietotāju ģenerētie dati, kā arī mājaslapas konfigurācija, netiek aizskarti konteinera pārstartēšanas, atkārtotas izplatīšanas vai atjaunināšanas gadījumā.Konteineru piegāde un pārvaldība notiek ar VID rīcībā esošo GitLab CI /CD komponenti. |

|  |
| --- |
| **Dizains un struktūra** |
| Lapas navigācija attēlota pārskatāmā veidā, vizuāli tiek izceltas aktīvās sadaļas un to hierarhija. Katras lapas augšpusē un kreisajā pusē ir redzama Lietotājiem labi uztverama navigācijas josla (ar aktīvajām saitēm), uz kuras uzejot, Lietotājs nokļūst attiecīgajā lapas skatā. |
| Lapas dizains atbilst Valsts pārvaldes iestāžu vienotai vizuālai identitātei - grafiskajam standartam: https://www.mk.gov.lv/lv/media/7269/download (.pdf). Pietiekams krāsu kontrasts, lai tekstu un attēlus varētu labi saskatīt, izlasīt. Atbilstoši 2020.gada 14.jūlija Ministru kabineta noteikumu Nr. 445 “Kārtība, kādā iestādes ievieto informāciju internetā” prasībām, tai skaitā piekļūstamības prasībām. |
| Hipersaišu attēlojums vizuāli atšķiras no pamatteksta, t.sk. pasvītrota teksta. Pārvietojot peles kursoru pār saiti, tas maina krāsu/toni. Hipersaites, kuras ved uz ārējiem resursiem, iezīmējas citā krāsā/tonī nekā tās, kuras ir iekšējais resurss. Saites uz apmeklētām lapām maina krāsu uz citu toni. |
| Lapas dizains balstīts uz CSS, lai satura attēlošana un tehniskā platforma būtu funkcionāli atdalītas un tiktu nodrošināta iespēja efektīvi veikt izmaiņas dizainā. |
| **Funkcionalitāte** |
| Visos INTRANET skatos ir statiski paredzēta vieta Latvijas Republikas ģerbonim. Uzejot uz ģerboņa un noklikšķinot ar peli, Lietotājs nokļūst sākumlapā. |
| Izvēļņu administrēšana – sadaļa nodrošina jaunu sadaļu izvēļņu pievienošanu, esošo izvēļņu rediģēšanu, nosaukumu un secību maiņu.  |
| Kājene - atspoguļota informācija par lapas izveidi. Statistika – konkrētās dienas Lietotāju skaits, kā arī kopējais Lietotāju skaits, norādot, no kura brīža uzskaite tiek veikta. Iespēja Administratoram definēt kājenes ierakstus, norādot teksta vietas. Iespēja veidot hipersaites. |
| Meklētājs ir statisks un viegli pamanāms visos INTRANET skatos. Visā saturā meklētājs darbojas pēc mirkļbirkas. Lai strukturētu publicētās aktualitātes, tām vēlams pievienot kategoriju atslēgas vārdus, kas darbojas kā mirkļbirkas. Klikšķinot uz kategorijas atslēgas vārda, Lietotājs var vienkopus aplūkot visas šajā kategorijā publicētās ziņas. Meklēšanas vaicājuma ieteikuma (*Autosuggest*) iespēja – rakstot meklēšanas laukā mirkļbirkas, no meklēšanas indeksa tiek piedāvāti atbilstošākie atslēgvārdi un to kombinācijas ērtākai un rezultatīvākai meklēšanai. Katrai vienai ziņai iespējams pievienot vairākas kategorijas. Visām kategoriju izvēlnēm jābūt redzamām vienkopus. Zem INTRANET sadaļām, veidojot apakšsadaļu "Jaunumi", iespējams nodrošināt, ka šajā sadaļā lietotājam bez papildu meklēšanas darbību veikšanas atspoguļojas vienas (vai vairāku) konkrētas, administrācijas režīmā izvēlētas kategorijas jaunumi. |
| Kontaktu sadaļā pieejama informācija par iestādi/vadību un VID struktūru, kā arī kontaktu meklētājs. Lietotājam ir iespēja apskatīt kontaktus no struktūras koka vai arī, izmantojot meklētāju, atrast sev nepieciešamo informāciju. Meklētājs informāciju meklē pēc vārda, uzvārda, struktūrvienības un/vai adreses, tālruņa numura. Atlasot sadaļā kādu darbinieku pēc uzvārda, atlasītajā ekrānā ir saite ar struktūrvienību, respektīvi, uzklikšķinot uz attiecīgā darbinieka nodaļas atvēras visi attiecīgās nodaļas kontakti, ja uz daļas, tad atveras daļas kontakti, ja uz pārvaldes, tad pārvaldes kontakti. Dati kontaktu sadaļai tiek nodrošināti, izmantojot sasaisti ar Centralizēto resursu vadības sistēmu “Horizon”, kurā personāla dati tiek uzturēti. Sinhronizāciju ar Centralizēto resursu vadības sistēmu “Horizon” veic darba dienās reizi diennaktī (pēc pusnakts). Kā arī kontaktu meklētājam opcija – rādīt vadītāju prombūtnes, izmantojot sasaisti ar Centralizēto resursu vadības sistēmu “Horizon”.  |
| INTRANET karte ir statiska visos skatos un pamanāma lapā. Tas ir lapas struktūras pārskats, kas ļauj ērti pārskatīt saturu. Lietotājam ērti uztverams publiskās daļas satura koks ar hipersaitēm, kurā attēlotas aktīvās sadaļas. Izmaiņām lapas struktūrā automātiski jāatspoguļojas lapas kartē. |
| Sadaļa “Notikumu kalendārs”. Bloks parāda esošā mēneša dienu režģi ar iezīmētām dienām, kurās plānoti notikumi. Ierakstītā notikuma skatā jābūt plašām iespējām pievienot saturu (tai skaitā apraksts, norises vieta, foto, iegults video).  |
| Nodrošināta videoierakstu un tiešraides video pievienošana gan satura elementu veidā, gan atsevišķā blokā. Video saturs, tajā skaitā tiešraide, tiek nodrošināts, izmantojot iegulšanu. Satura iegulšanai var izmantot šādus vai līdzvērtīgus servisus: *youtube.com* un/vai *vimeo.com*. Nodrošināta iespēja video pievienot nosaukumu/aprakstu/atslēgvārdus.  |
| Ziņu skata līmenī tiek nodrošināta šāda informācija: virsraksts; teksts, fotogalerija ar izvietošanu pa labi/ pa kreisi (ja pieejama) un fotogrāfijas aprakstošais teksts; bilžu kārtošana; datnes (visi plašāk lietojamie formāti arī video); lauks, kurā ieraksta raksta sagatavotāju (autors); ziņas datums pēc noklusējuma ir norādīts ziņas izveidošanas datums, kā arī “Sākt publicēt” (datums un laiks, lai var nopublicēt arī iepriekš un ziņa norādītajā datumā/ laikā nopublicējas), beigt publicēt (datums un laiks), iespēja atlikt publicēts / nepublicēts). Ziņu komentēšanas iespējas: atklātā komentēšana, anonīma komentēšana, komentēšana slēgta. Iespēja konfigurēt attēlojamo ziņu skaitu sākumlapā un sadaļās. |
| Ziņu lente – sākumlapā tiek nodrošināts skats ar TOP ziņām (3-6 ziņas, bet ar iespēju administratoram konfigurēt ziņu skaitu).  |
| Moduļu (Banneru) pārvaldi nodrošina: aktīvs/neaktīvs; pozīcija (pa kreisi, pa labi, top, footer); moduļa piesaistīšana (rādīt moduli visur, izvēlētajās sadaļās). 3-6 banneri, bet ar iespēju administratoram konfigurēt to skaitu. Tie ir saistīti ar hipersaitēm.  |
| Banneris ar “Pakalpojumu pieteikumi” izvēlni. |
| Slēptās lapas - INTRANET nodrošina to tīmekļa lapu publicēšanu, kuru saites nav izvietotas kādā no izvēlnēm. |
| Jebkādu datu dzēšanas gadījumā INTRANET vienmēr prasa apstiprinājumu ieraksta dzēšanai ar iespēju atteikties no dzēšanas. Datu dzēšanai jābūt loģiskai, nevis fiziskai, saglabājot datu integritāti. |
| Nodrošinātas šādas darbības, ietverot masveida operāciju iespējas tur, kur tas ir iespējams: veidošana; rediģēšana; pavairošana; arhivēšana; dzēšana. Sadaļu pārvalde (pievienot, slēpt, dzēst); Kategoriju pārvalde (pievienot, slēpt, dzēst); Pirmās lapas pārvalde (ziņu kārtošana/ secības maiņa). Veicot minētās darbības, nodrošināta iespēja norādīt kritērijus, kurus izpildot, tiek veikta konkrētā darbība (piemēram, noteiktā datumā un laikā). |
| Satura veidošanā un rediģēšanā nodrošināta iepriekšējo versiju saglabāšana, ja saturs tiek mainīts. Pēc noklusējuma jaunā versija ir melnraksta versijā līdz brīdim, kamēr statuss mainās uz “publicēts”. |
| Statistika – SVS ir iespēja uzkrāt lapas apmeklējumu statistiku dienas apmeklējumu skaits INTRANET, skatījums sadaļām, ziņām utt. Statistikai ir apskatāma grafiski, kā arī ir pieejamai summārai informācijai (Lietotājs, intensitāte, lapas sadaļas). Statistika redzama tikai INTRANET administratoram. |
| Nodrošināta sasaiste ar INTRANET iekšējo virtuālo asistenti Annu.  |
| Pieejama satura izmaiņu vēsture. |
| **Satura vadības sistēma** |
| INTRANET lapa nodrošina administratora daļu un testa vidi, kas balstīta uz satura vadības principiem.  |
| INTRANET satura vadība realizēta atvērtā koda SVS Wordpress. |
| **Lietotāju pārvaldība** |
| INTRANET administratoram caur SVS ir nodrošināta iespēja izveidot lietotāju grupas, piekļuves līmeņus, kurus var pielietot rakstiem un sadaļām. Lapa uztur autorizētus lietotājus, kuriem ir paaugstināts privilēģiju līmenis. |
| **HTML realizācija un prasības** |
| Nodrošināta identiska INTRANET atainošana un darbība šādās pārlūkprogrammās:* aktuālajā Microsoft Edge versijā un jaunākās starpversijās;
* aktuālajā Mozilla Firefox versijā un jaunākās starpversijās;
* aktuālajā Chrome versijā un jaunākās starpversijās.
 |

#

# Prasības Pakalpojumam

*4. tabula- Prasības Pakalpojumam*

|   |   | **Pretendenta piedāvātais (pretendents[[1]](#footnote-2) aizpilda katru aili)** |
| --- | --- | --- |
| **3.1. Prasības Pakalpojuma pārvaldībai** |
| 3.1.1. | **Pakalpojuma uzturēšanas un pilnveidošanas darbu uzsākšana (obligāta)** |
| Pēc Līguma stāšanās spēkā Pasūtītājs 10 (desmit) darba dienu laikā nodrošina IZPILDĪTĀJAM piekļuvi INTRANET projektam VID GitLab. IZPILDĪTĀJAM 20 (divdesmit) darba dienu laikā pēc šīs piekļuves saņemšanas jāuzsāk Pakalpojuma sniegšana. |   |
| 3.1.2. | **Izstrādes, testa vides nodrošināšana (obligāta)** |
| IZPILDĪTĀJAM ir jānodrošina sava izstrādes un testēšanas vide (aparatūra, programmatūra, biroja telpas) Līguma ietvaros izpildāmo darbu un uzdevumu veikšanai. IZPILDĪTĀJAM izstrāde un testēšana jāveic, izmantojot tikai licencētu programmatūru. Pasūtītājs nenodrošina IZPILDĪTĀJU ar licencēm. IZPILDĪTĀJS nedrīkst izmantot programmēšanas rīkus vai līdzekļus, kas prasītu papildu licenču iegādi Pasūtītājam. |   |
| 3.1.3. | **Pakalpojumā izmantojamā valoda (obligāta)** |
| IZPILDĪTĀJAM visā Pakalpojuma sniegšanas laikā visi Nodevumi jānoformē latviešu valodā un komunikācija ar Pasūtītāju jānodrošina tikai latviešu valodā. Ja tiks piesaistīti speciālisti, kuri nepārvalda latviešu valodu, IZPILDĪTĀJAM šo speciālistu saziņā ar Pasūtītāju jānodrošina tulkošana bez papildu maksas. Rakstiskajā komunikācijā nav pieļaujama tikai automātisko tulkošanas rīku (piemēram: Google Translate) izmantošana. |   |
| 3.1.4. | **Pakalpojuma bibliotēka (obligāta)** |
| IZPILDĪTĀJAM Pakalpojuma sniegšanas laikā ir jāuztur Pakalpojuma bibliotēka. Pakalpojuma bibliotēkā jāizvieto un jāuztur visi Pakalpojuma dokumenti – prasību specifikācijas, projektējuma apraksti, testēšanas dokumentācija u.c. IZPILDĪTĀJAM pēc Pasūtītāja pieprasījuma jānodrošina Pasūtītājam piekļuve Pakalpojuma bibliotēkai. |   |
| 3.1.5. | **Speciālistu savstarpējā sadarbība un komunikācija (obligāta)** |
| IZPILDĪTĀJAM jānodrošina efektīva IZPILDĪTĀJA speciālistu komunikācija ar Pasūtītāja speciālistiem. Nepieciešamības gadījumā nodrošināt attālinātās sanāksmes, izmantojot, piemēram, Microsoft Teams, Zoom. |   |
| 3.1.6. | **Versiju un konfigurāciju pārvaldība (obligāta)** |
| IZPILDĪTĀJAM jānodrošina informācijas uzturēšana par INTRANET darbināšanai izmantotajām konfigurāciju un izstrādātajām versijām (jauninājumiem). |   |
| **3.2. Vispārējās prasības Pakalpojumam** |
| 3.2.1. | **Darbu un Nodevumu vispārīgā atbilstība (obligāta)** |
| IZPILDĪTĀJAM ir jāveic darbi un jāpiegādā dokumentācijas un programmkoda Nodevumi saskaņā ar šīs specifikācijas prasībām, Līguma nosacījumiem, Latvijas Republikas normatīvo aktu un Eiropas Komisijas regulu prasībām, Latvijas Republikas un starptautiskajiem programmatūras izstrādes standartiem. |   |
| 3.2.2. | **Pakalpojuma Nodevumu nodošanas-pieņemšanas kārtība un akcepttestēšanas kārtība (obligāta)** |
| IZPILDĪTĀJAM jāievēro līguma 5.punktā “DARBU NODOŠANAS - PIEŅEMŠANAS KĀRTĪBA” noteiktais. |   |
| 3.2.3. | **Nodevumu atbilstība standartiem (obligāta)** |
| IZPILDĪTĀJAM ir jānodrošina Nodevumu atbilstība Līguma 3.pielikumā noteikto Latvijas un starptautisko programmatūras izstrādes standartu prasībām. |   |
| 3.2.4. | **Prasības programmatūras Nodevumiem (obligāta)** |
| Piegādātā programmatūras pirmkoda kvalitātei ir jābūt pietiekošai, lai Pasūtītāja paša vai tā nolīgts trešās puses kvalificēts personāls varētu nodrošināt programmatūras turpmāko uzturēšanu, modificēšanu, paplašināšanu, kā arī iespējamo migrēšanu.IZPILDĪTĀJAM jāpiegādā Pasūtītājam programmatūras pirmkods tādā formā, lai to (visu vai konkrētu daļu – saskaņā ar IZPILDĪTĀJA norādījumiem) bez modifikācijām var atvērt Pasūtītājs savā testa vidē un nokompilēt (ja piegādātais programmatūras pirmkods ir kompilējams).Programmatūras pirmkodam jāsatur komentāri latviešu valodā, kas ir viegli saprotami atbilstošas kvalifikācijas speciālistiem bez pirmkoda autora palīdzības.IZPILDĪTĀJAM jāpiegādā Pasūtītājam arī ar piegādāto pirmkodu saistīto dokumentāciju – shēmas, grafikus, utt. izejas failu veidā, kā arī pārveidotus PDF formātā. |   |
| 3.2.5. | **Prasības dokumentācijas Nodevumiem (obligāta)** |
| Visa darbu izpildes rezultātā izveidotā vai aktualizētā, t.i. labotā un/vai papildinātā dokumentācija ir jāpiegādā Pasūtītājam. Ja dokumentācija tiek aktualizēta, tā jāintegrē attiecīgā dokumenta pēdējā (aktuālajā) versijā, saglabājot izmaiņu trasējamību (Track Changes režīmā). |   |
| 3.2.6. | **INTRANET modularitātes prasības (obligāta)** |
| IZPILDĪTĀJA darbības rezultātā INTRANET nedrīkst mazināties esošā modularitāte. Par moduli tiek uzskatīts INTRANET funkcionālais apgabals, kas nodrošina loģisko funkciju kopumu veikšanu neatkarīgi no citiem moduļiem. |   |
| 3.2.7. | **INTRANET mērogojamība (obligāta)** |
| INTRANET mērogošanu ir jānodrošina jaunai funkcionalitātei tādā veidā, ka tai jāvar darboties neatkarīgi no iepriekš izstrādātās funkcionalitātes. |   |
| **3.3. Prasības INTRANET pieejamībai un veiktspējai** |
| 3.3.1. | **Pieejamība (obligāta)** |
| Nepieciešams nodrošināt maksimālu INTRANET pieejamību lietotājiem. (INTRANET ir jābūt pieejamai lietotājiem 24 (divdesmit četras) stundas, 7 (septiņas) dienas nedēļā) un tādu INTRANET arhitektūru, lai INTRANET darbība ir stabila un Nodevumu uzstādīšanu ir iespējams veikt bez vai ar minimāliem (līdz 48 (četrdesmit astoņām) stundām 12 (divpadsmit) kalendāro mēnešu laikā) INTRANET darbības pārtraukumiem. Neplānotā nepieejamība, izņemot gadījumus, kad darbības pārtraukums ir noticis no IZPILDĪTĀJA neatkarīgu iemeslu dēļ, nedrīkst pārsniegt 12 (divpadsmit) stundas 12 (divpadsmit) kalendāro mēnešu laikā. |   |
| 3.3.2. | **Veiktspēja (obligāta)** |
| Veiktie INTRANET pilnveidošanas darbi un to rezultāts nedrīkst negatīvi ietekmēt INTRANET veiktspējas rādītājus.Jānodrošina stabila INTRANET darbība pie (ja serveru veiktspēja ne mazāka kā pašreizējā - APP:CPU - 4 cores, RAM - 8GB, Storage - 85GB, DB: CPU - 2, cores, RAM - 16GB, Storage - 120GB): - vidējais vienlaicīgo lietotāju skaits – 1000;- maksimālais vienlaicīgo lietotāju skaits – 3500. |   |
| **3.4. Prasības pieprasījumu apstrādei** |
| 3.4.1. | **Pieprasījumu risināšana (obligāta)** |
| IZPILDĪTĀJS risina pieprasījumus visiem pieejamajiem līdzekļiem, savukārt Pasūtītājs visiem pieejamajiem līdzekļiem sniedz pieprasījumu risināšanai nepieciešamo papildu informāciju. |   |
| 3.4.2. | **Problēmu vadība (obligāta)** |
| IZPILDĪTĀJAM ir jānodrošina problēmu INTRANET darbībā pārvaldība saskaņā ar Līguma 4.punktu “PAKALPOJUMU SNIEGŠANAS KĀRTĪBA”. |   |
| 3.4.3. | **Pakalpojuma problēmu vadība (obligāta)** |
|  Ja IZPILDĪTĀJS identificē Pakalpojuma problēmas, tam savlaicīgi jāziņo par tām Pasūtītājam, kopīgi ar Pasūtītāju nosakot nepieciešamās korektīvās darbības un kontrolējot to izpildes efektivitāti. |  |
| 3.4.4. | **Izmaiņu vadība (obligāta)** |
| IZPILDĪTĀJAM jānodrošina izmaiņu vadība saskaņā ar Līguma 4.punktā “PAKALPOJUMU SNIEGŠANAS KĀRTĪBA” noteikto. |  |
| **3.5. Uzturēšanas un pilnveidošanas nodrošināšana** |
| 3.5.1. | **Uzturēšanas un pilnveidošanas periods (obligāta)** |
| IZPILDĪTĀJAM ir jānodrošina Pakalpojuma sniegšana līdz brīdim, kamēr iestājas viens no šādiem nosacījumiem:- ir pagājuši 36 (trīsdesmit seši) mēneši no Līguma spēkā stāšanās dienas;- ir izlietota Līguma 2.1.apakšpunktā noteiktā Līguma kopējā summa. |   |
| 3.5.2. | **Uzturēšanas un pilnveidošanas saturs (obligāta)** |
| Uzturēšanas un pilnveidošanas nodrošināšanas laikā ir jānodrošina INTRANET: 1. pilnveidošanu, kas ietver INTRANET funkcionalitāšu izmaiņu realizāciju, tajā skatā INTRANET izmantošanai nepieciešamās standartprogrammatūras un spraudņu (turpmāk kopā – Spraudņi) piegādi pēc nepieciešamības, par piegādi atsevišķi saskaņojot izmaksas;2. uzturēšanu, kas ietver kļūdu novēršanu, datu integritātes atjaunošanu, konsultācijas par INTRANET darbību u.c. atbalsta pakalpojumus Līguma darbības laikā;3.INTRANET garantijas nodrošināšanu atbilstoši Pasūtītāja vajadzībām un Līguma un tā pielikumu nosacījumiem. |   |
| 3.5.3. | **Palīdzības un konsultāciju pieejamība uzturēšanas un pilnveidošanas nodrošināšanas laikā (obligāta)** |
| Uzturēšanas un pilnveidošanas ietvaros IZPILDĪTĀJAM jānodrošina palīdzība un konsultācijas INTRANET funkcionalitātes izmantošanā Pasūtītājam darba dienās no pirmdienas līdz ceturtdienai no plkst. 8.15 līdz plkst.17.00, piektdienās no plkst.8.15 līdz plkst.15.45.Uzturēšanas un pilnveidošanas ietvaros tehniskais atbalsts, palīdzība un konsultācijas sniedzamas, izmantojot sekojošus komunikācijas kanālus – pa tālruni, pa e-pastu un tiešsaistes režīmā.IZPILDĪTĀJAM ir jānodrošina visi norādītie komunikācijas kanāli. |   |
| 3.5.4. | **Pieteikumu eskalācija (obligāta)** |
| Gadījumos, kad pieprasījuma par standartprogrammatūras darbības traucējumiem un/vai kļūdām un nepilnībām risināšanas gaitā tiek konstatēts, ka pieprasījumā aprakstītās problēmas novēršanai nepieciešama standartprogrammatūras izstrādātāja (ražotāja) iejaukšanās, tas tiek saskaņots ar Pasūtītāju, un pieprasījums tiek eskalēts attiecīgajam ražotājam.Tālāk pieprasījums tiek risināts atbilstoši Pasūtītāja un attiecīgā ražotāja noteikumiem. |   |
| 3.5.5. | **Izmaiņu pieprasījumi (obligāta)** |
| IZPILDĪTĀJAM jāveic izmaiņu pieprasījuma izpēte, piedāvājuma sagatavošana, projektējuma (ja nepieciešams) un izmaiņu izstrāde, testēšana un piegāde, pamatojoties uz prasībām, kas saskaņotas ar Pasūtītāju. Par izmaiņu pieprasījumu nevar uzskatīt programmatūras prasību un projektējuma kļūdas vai nepilnības, kas, saskaņā ar labu industriālo praksi, IZPILDĪTĀJAM bija savlaicīgi jāidentificē. |   |
| 3.5.6. | **Prasība pārnesamībai (obligāta)** |
| Ja INTRANET tiek realizēta jauna funkcionalitāte un tā tiek realizēta, papildinot standartprodukta funkcionalitāti, papildinājumiem jābūt veidotiem tā, lai būtu iespējams bez izmaiņām pārnest šo INTRANET funkcionalitāti uz jaunāku standartprodukta versiju.Veicot INTRANET pilnveidošanu IZPILDĪTĀJS pēc nepieciešamības nodrošina standartprogrammatūras un spraudņu piegādi Pasūtītājam, ievērojot Līgumā noteikto kārtību. |   |
| 3.5.7. | **Neparedzēto kļūdu apstrāde (obligāta)** |
| Pilnveidojot INTRANET, jānodrošina neparedzētu kļūdu apstrāde un žurnalēšana, saglabājot visu pieejamo ar kļūdu saistīto informāciju. INTRANET jānodrošina sistēmas notikumu žurnalēšana, uzkrājot datus par kļūdainiem sistēmas notikumiem (neskaitot paredzēto loģisko validāciju apstrādes laikā identificētās datu kļūdas). |   |
| 3.5.8. | **Kļūdas paziņojumi (obligāta)** |
| INTRANET ir jāattēlo klasificēts kļūdas paziņojums (kļūda, brīdinājums, informācija) ar detalizētu aprakstu un iespējamām turpmākām darbībām.Kļūdu paziņojumi ir jāveido tā, lai būtu iespējams lietotājam draudzīgā veidā sniegt informāciju par problēmu un turpmākajām darbībām, kas jāveic. Kļūdas paziņojumā nav jābūt INTRANET iekšējai informācijai par kļūdaini izpildīto darbību. Auditācijas ierakstos ir jābūt pilnam kļūdas paziņojumam. |   |
| 3.5.9. | **Datu dzēšanas brīdinājums (obligāta)** |
| Pilnveidojot INTRANET, jebkādu datu dzēšanas gadījumā jāpieprasa lietotāja apstiprinājums ieraksta dzēšanai. |   |
| 3.5.10. | **Informācijas iekšējās integritātes nodrošināšana (obligāta)** |
| INTRANET ir jānodrošina informācijas integritāte no biznesa loģikas viedokļa. Lai nodrošinātu informācijas integritāti, jāveic datu validācija gan lietotāja, gan ārējās saskarnes, gan datubāzes līmenī. |   |
| 3.5.11. | **Formu un pogu bloķēšana (obligāta)** |
| Pilnveidojot INTRANET, pēc pogas nospiešanas ir jānodrošina formu un pogu bloķēšana, lai nebūtu iespējams atkārtoti pieprasīt apstiprināt procesa izsaukšanu vai rediģēt formā jau ievadītus datus. Formu atbloķē pēc atbilstošā izpildes soļa, biznesa procesa izpildes, kļūdas, vai citos gadījumos, kad nepieciešams. |   |
| 3.5.12. | **HTML prasības (obligāta)** |
| Jānodrošina identiska INTRANET atainošana un darbība šādās pārlūkprogrammās:- aktuālajā Microsoft Edge versijā un jaunākās starpversijās;- aktuālajā Mozilla Firefox versijā un jaunākās starpversijās;- aktuālajā Chrome versijā un jaunākās starpversijās.HTML kodā nedrīkst būt kļūdas (errors), brīdinājumi (warnings) ir pieļaujami, validāti pārbaudīt ar <http://validator.w3.org/>.Jābūt norādītam dokumenta tipam doctype.Jābūt norādītam kodējumam charset.Jābūt favicon.Jābūt valīdam CSS kodam. Validāti pārbaudīt ar <http://validator.w3.org/>.JavaScript un CSS jābūt atdalītam no HTML un tiem jābūt iekļautiem kā ārējiem failiem.Nedrīkst izmantot CSS hacks.Visiem grafiskajiem elementiem, kas pieder pie dizaina, jābūt ievietotiem ar CSS, izņemot lapas logo. Jābūt ievērotām logo faila nosaukuma prasībām.Visi attēli ir jāoptimizē.CSS jābūt koda sākumā.JS jābūt koda beigās.JS pēc iespējas jāapvieno pēc iespējas mazāk failos.JS faili jāsamazina ar minify. |   |
| 3.5.13. | **PHP prasības (obligāta)** |
| Servera uzstādījumi statisko objektu kešošanai:- deaktivizēti etags;- deaktivizēti Pragma;Aktivizēti expires header, norādot tālu derīguma termiņu (piem., 1 gads) {statiskajiem objektiem}{statiskie objekti} = attēli, css, js, flash;Aktivizēti cache control max-age, norādot maksimāli garu periodu, piem., 1 gads.Aktivizēti gzip.Aktivizēti vary header ar parametriem: accept encoding, user-agent. |   |
| 3.5.14. | **Vispārīgas drošības prasības (obligāta)** |
| Jāpārbauda un jāpārliecinās, lai nebūtu XSS (cross-site scripting) un SQL injekciju iespējas.Jānodrošina pret neautorizētu izmaiņu veikšanu vai ļaunprātīgu INTRANET lapas traucēšanu.Jāievēro Līguma 4.pielikumā “Drošības prasības INTRANET uzturēšanai, pilnveidošanai un garantijas nodrošināšanai” ietvertās drošības prasības. |   |
| 3.5.15. | **Prasības saturam (obligāta)** |
| H1 izmantojums:- sarakstos – izvēlētās sadaļas virsraksts;- atvērtās informatīvās vienībās – informatīvās vienības virsraksts.H2 izmantojums:- sarakstos – dokumenta vienības virsraksts;- atvērtā dokumentā – apakšvirsraksts. |   |
| 3.5.16. | **Prasības URL (obligāta)** |
| URL nedrīkst izmantot vairāk par 250 simboliem.Adreses apstrādei jāizmanto mod\_rewrite webservera modulis.Ģenerējot sadaļas vai dokumenta URL automātiski, jāievēro unikalitātes princips. Ja URL atkārtojas, tam pievienot kārtas numuru, sākot ar {-2}.Ja sadaļas vai dokumenta URL tiek ievadīts manuāli, jāveic pārbaude vai ievadītais URL ir unikāls.Ja šāds URL jau ir pievienots, šādu URL nav iespējams saglabāt un jāattēlo kļūdas paziņojums: „Šāds URL jau ir izveidots!”.Neviena sadaļa nedrīkst atvērties no vairāk nekā viena URL, tāpēc no iespējamajiem paralēlajiem URL vienmēr ir jānotiek pāradresācijai uz pamata URL, piemēram, vienmēr jānotiek pāradresācijai uz domens/, ja lietotājs inicializē:- Domens- domens/- domens/index.php- u.tml.Prasības izvēlētai sadaļai:- domens/{sadalas-URL};- {sadalas-URL}.Jābūt manuālai ievadīšanas iespējai. Ja ievadīts manuālais, tiek attēlots manuāli ievadītais URL.Ja nav ievadīts manuālais URL, URL jāģenerē no izvēlētās sadaļas SVS nosaukuma.Ja nosaukumā ir vairāki vārdi, tie savā starpā ir jāatdala ar simbolu „-”.Ja nosaukumā esošajiem vārdiem ir izmantotas mīkstinājuma vai garumzīmes – tās tiek aizstātas ar attiecīgo simbolu bez mīkstinājuma, garumzīmes.Speciāli simboli ir jāaizstāj ar -, ja ir vairāki spec. simboli pēc kārtas, URL veido tikai viens ( aa????bb = aa-bb)Ja, konvertējot nosaukumu uz URL, beigās vai sākumā veidojas simbols -, to neizvada, veidojot URL, piemēram: “Ko mēs darām?” = ko-mes-darām.Prasības izvēlētam dokumentam:- domens/{sadalas-URL}/{dokumenta-URL}, kur {dokumenta-URL};- jābūt manuālai ievadīšanas iespējai. Ja ievadīts manuāli, tiek attēlots manuāli ievadītais URL;- ja nav ievadīts manuālais URL, tas jāģenerē automātiski no atbilstošā sadaļas SVS nosaukuma;- ja nosaukumā ir vairāki vārdi, tie savā starpā ir jāatdala ar simbolu „-”;- ja nosaukumā esošajiem vārdiem ir izmantotas mīkstinājuma vai garumzīmes – tās tiek aizstātas ar attiecīgo simbolu bez mīkstinājuma, garumzīmes. |   |
| 3.5.17. | **Page title prasības iekšlapām (obligāta)** |
| Jāvar ievadīt manuāli katrai lapai.Ja nav ievadīts manuāli, attēlot automātisko: {Izvēlētās lapas nosaukums H1}, domens/. |   |
| 3.5.18. | **Meta description prasības iekšlapām (obligāta)** |
| Jāvar ievadīt manuāli katrai lapai.Ja nav ievadīts manuālais, page description tiek veidots automātiski, izvadot pirmos 25 vārdus no lapas satura. |   |
| 3.5.19. | **Prasības attēliem (obligāta)** |
| Attēliem jānodrošina ALT tekstu definēšana un attēlošana.Ja attēlam ALT teksts nav ievadīts manuāli, tas jāģenerē automātiski: ALT = sadaļas nosaukums H1, ja specifikācijā pie konkrēta moduļa nav minēts savādāk, ir jāievēro šis princips.Pievienojot attēla datni SVS, automātiski jāģenerē jauns faila nosaukums: {sadalasH1}.{faila veids}.Kā attēla nosaukumam izmanto tās sadaļas nosaukums H1, kurā tiek ievietots attiecīgais attēls.Ja attēls tiek pievienots sistēmas objektam (piemēram, produktam, citam speciālā modulī administrējamam vienumam), tam tiek piešķirts nevis sadaļas H1, bet gan produkta nosaukums.Ja sadaļas nosaukums sastāv no vairākiem vārdiem, tie kopā jāsasaista ar „-” simbolu.Ja sadaļas nosaukumā ir izmantoti simboli, tie ir jāaizstāj ar simbolu „-”.Ja pēc kārtas ir izmantoti vairāki simboli, tie visi jāaizstāj ar „-” (Piem., ab$%^aa ir jāaizvieto uz ab-aa).Ja simbols ir vārda beigās vai sākumā, to neaizvieto ar „-” un neattēlo attēla nosaukumā.Ja sadaļai/ produktam pievieno vairākus attēlus, katram nākamajam attēlam, aiz nosaukuma tiek pievienots simbols „-” aiz kura jāpievieno kārtas skaitlis sākot no 2 (piem., produkta-nosaukums-2.jpg).Jānodrošina iespēja manuāli nomainīt automātiski piešķirto nosaukumu.Jānodrošina, ka nevar saglabāt attēlus ar vienādiem nosaukumiem viena moduļa robežās. Lai izvairītos no šādas situācijas, vienādiem nosaukumiem jāpiešķir kārtas numurs.Ja nosaukums satur simbolus ar mīkstinājuma vai garumzīmēm, pārsaucot attēlu, šie simboli ir jāaizstāj ar tādu pašu simbolu bez mīkstinājuma vai garumzīmes. Piemērs: sadaļas nosaukums ir „Mājas lapu izstrāde” un šajā sadaļā tiek ievietots attēls, attēls jāpārsauc: majaslapu-izstrade.jpg. |   |
| 3.5.20. | **Prasības iekšējām saitēm (obligāta)** |
| Saitēm jānodrošina title tekstu ievade un izvade.Ja saites nav pievienotas saturā, visur administrācijas daļā jānodrošina iespēja norādīt, ka saite jāatver jaunā logā.Ja manuāli ievadītai saitei, kas ved uz kādu no iekšlapām, nav ievadīts title teksts, tas jāģenerē automātiski: Saites title = Sadaļas, uz kuru saite ved, nosaukums H1.Iekšējās saites tiek atvērtas tajā pašā logā. |   |
| 3.5.21. | **Prasības izejošām saitēm (obligāta)** |
| Ārējās saites jāatver jaunā logā.Iekšējās saites tiek atvērtas tajā pašā logā. |   |
| 3.5.22. | **Prasības sarakstu kārtošanai (obligāta)** |
| Visās vietās, kur ir paredzēta sarakstu kārtošana, veicot saraksta kārtošanu, jāizmanto canonical tags, norādot oriģinālo vietnes saiti, lai izvairītos no dubultā satura. |   |
| 3.5.23. | **Lietotāju autorizēšanās mehānisms (obligāta)** |
| Jānodrošina iespēja automātiski autentificēt lietotāju caur LDAP serveri (MS aktīvo direktoriju).Lietotāja dati tiek importēti no LDAP servera lietotāja konta kartiņas.Jānodrošina visu lietotāju darbību auditācija tajā skaitā datu ievietošana, labošana, dzēšana. |   |
| **3.6. Testēšanas prasības** |
| 3.6.1. | **IZPILDĪTĀJA veiktie Nodevumu testi (obligāta)** |
| Lai nodrošinātu Nodevuma atbilstību noteiktajām prasībām, IZPILDĪTĀJAM ir jānodrošina Nodevumu iekšējā testēšana atbilstoši kādai no zināmām testēšanas metodoloģijām un testēšanas dokumentācijas sagatavošana.IZPILDĪTĀJAM jānodrošina vismaz:- funkcionalitātes testēšana;- drošības testēšana.Testēšanu veic IZPILDĪTĀJS ar saviem resursiem, neiesaistot Pasūtītāju, pirms Nodevuma iesniegšanas, lai pārliecinātos, ka Nodevums ir gatavs akcepttestēšanai. |   |
| 3.6.2. | **Funkcionālā testēšana (obligāta)** |
| Testpiemēros jāiekļauj visu programmatūras prasību specifikācijā/aprakstā iekļauto funkciju (prasību) pārbaude. Testpiemēros jāiekļauj gan „pozitīvie” (ievadīti korekti dati - mērķis ir pārbaudīt, vai INTRANET programmatūras funkcionalitāte strādā korekti), gan „negatīvie” (ievadīti kļūdaini dati - mērķis ir pārbaudīt, INTRANET programmatūras darbaspēju un korektu apstrādi kļūdu un problēmsituāciju gadījumā) piemēri. Testpiemēros jānorāda gan ievaddati, gan sagaidāmie rezultāti. Testēšanas scenārijos ir jāiekļauj visu darba plūsmas zaru pārbaude. |   |
| 3.6.3. | **Nodevumu akceptēšana (obligāta)** |
| Pasūtītājs sagatavos INTRANET akcepttestēšanas vidi un veiks akcepttestēšanu. IZPILDĪTĀJAM ir jānodrošina nepieciešamās konsultācijas akcepttestēšanas vides sagatavošanai un akcepttestu norisei.Balstoties uz Pasūtītāja iesniegtajiem testēšanas protokoliem un problēmziņojumiem, IZPILDĪTĀJAM jānovērš akcepttestēšanas laikā identificētās problēmas. |   |
| 3.6.4. | **INTRANET funkcionalitātes demonstrācija (obligāta, pēc Pasūtītāja pieprasījuma)** |
| INTRANET funkcionalitātes demonstrācijas mērķis ir pārliecināties, ka INTRANET atbilst Pasūtītāja prasību analīzes laikā definētiem biznesa procesiem, INTRANET pilda biznesa procesu nodrošināšanai nepieciešamo funkcionalitāti. (INTRANET funkcionalitātes demonstrācijas laikā pieļaujama atsevišķu funkciju nekorekta darbība, ja tā netraucē Pasūtītājam pārliecināties par funkcionalitātes darbību pēc būtības). INTRANET demonstrācijas laikā Pasūtītājs neveic INTRANET akcepttestēšanu. INTRANET demonstrācija var notikt IZPILDĪTĀJA vidē. |   |
| 3.6.5. | **Drošības testēšana (obligāta)** |
| Drošības testēšanas mērķis ir pārbaudīt INTRANET noturību pret nesankcionētu pieeju un uzbrukumiem. Vienlaikus drošības testa laikā, jāvērtē INTRANET darbības stabilitāte un drošība. IZPILDĪTĀJAM ir jānovērš testēšanas laikā atklātie defekti un jāiesniedz Pasūtītājam testēšanas dokumentācija. IZPILDĪTĀJS var iesniegt Pasūtītājam neatkarīgā audita rezultātus, vienojoties par neatkarīgā auditora kvalifikāciju.  |   |
| **3.7. INTRANET programmatūras Nodevumu piegāde un uzstādīšana** |
| 3.7.1. | **Programmatūras uzstādīšana Pasūtītāja akcepttestēšanas vidē (obligāta)** |
| Pēc programmatūras Nodevuma saņemšanas Pasūtītājs veiks INTRANET programmatūras uzstādīšanu un konfigurēšanu akcepttesta vidē. INTRANET programmatūras uzstādīšanai un konfigurēšanai IZPILDĪTĀJAM ir jānodrošina nepieciešamais atbalsts Pasūtītāja darbiniekiem.Programmatūras Nodevumā ietilpst: sagatavotā programmatūra komplektā ar pavaddokumentiem (var saturēt projektējuma dokumentāciju (programmatūras prasību specifikācija, programmatūras projektējuma apraksts, izmaiņu projektējuma apraksts, algoritmu apraksts), programmatūras pirmkodus, instalācijas instrukciju, instalācijas pakotni ar programmatūras izpildkodiem un datubāzes skriptiem, datubāzes modeli un datubāzes struktūras aprakstu, Helpfailu, lietotāja un administratora dokumentāciju, testu projektējuma specifikāciju. |   |
| 3.7.2. | **Programmatūras uzstādīšana produkcijas vidē (obligāta)** |
| Pēc akcepttestēšanas pabeigšanas un darbu nodošanas - pieņemšanas akta savstarpējas parakstīšanas Pasūtītājs veic INTRANET programmatūras uzstādīšanu un konfigurēšanu produkcijas vidē. IZPILDĪTĀJAM ir jāpiegādā pēdējās atkļūdotās programmatūras un dokumentācijas versijas (skat. atbilstošo Nodevumu aprakstu šīs tabulas 3.7.1.apakšpunktā), kā arī jānodrošina nepieciešamais atbalsts Pasūtītāja darbiniekiem. |   |
| 3.7.3. | **Nodevumu piegāde (obligāta)** |
| Programmatūras Nodevums jāpiegādā uzstādīšanai gan Pasūtītāja testa vidē, gan Pasūtītāja produkcijas vidē (ar norādi par programmatūras Nodevuma uzstādīšanas vidi, ja tehniski nav iespējams piegādāt programmatūras Nodevumu, kas izmantojams abās vidēs). Programmatūras Nodevumam jābūt “inkrementālam” t.i. tās uzstādīšana ir veicama uz iepriekš piegādātas versijas. Programmatūras Nodevumi nedrīkst ietekmēt datubāzē jau esošos datus, ja vien tas nav iepriekš īpaši saskaņots vai nav Nodevumu objekts. Gadījumos, ja tiek mainīta datubāzes struktūra, jāpiegādā arī atbilstošie datu migrācijas skripti.Visiem Nodevumiem ir jānodrošina konfigurāciju un versiju pārvaldība un kontrole.Visi Nodevumi IZPILDĪTĀJAM ir jāpiegādā saskaņā ar šajā specifikācijā un Līgumā noteikto kārtību. |   |
| **3.8. Garantija** |
| 3.8.1. | **Garantijas periods un apjoms (obligāta)** |
| IZPILDĪTĀJAM ir jānodrošina 24 (divdesmit četru) kalendāro mēnešu garantijas periods, skaitot no attiecīgā nodošanas-pieņemšanas akta abpusējas parakstīšanas dienas. Garantijas ietvaros IZPILDĪTĀJAM jānodrošina kļūdu (programmatūrā, datubāzē utt.) bezmaksas novēršana, t.sk. jānovērš datu bojājumi, kas radušies IZPILDĪTĀJA apzinātas vai neapzinātas rīcības rezultātā.  |   |
| 3.8.2. | **Garantijas saturs (obligāta)** |
| Garantijai ir jāietver vismaz šo:- piegādātās programmatūras darbības traucējumu un/vai kļūdu un nepilnību diagnosticēšana, analīze un novēršana;- Pasūtītāja datu labojumu veikšana, ja datu bojājumi radušies piegādātās programmatūras (t.sk. trešās puses programmatūras) kļūdu vai nepilnību dēļ;- dokumentācijas aktualizēšana (t.i. labošana, papildināšana utt.), atbilstoši visiem garantijas nodrošināšanas ietvaros veiktajiem labojumiem INTRANET;- tehniskā atbalsta (tajā skaitā saistībā ar drošības prasību nodrošināšanu) un konsultāciju sniegšana piegādāto Nodevumu garantijas laikā. |   |
| 3.8.3. | **Programmatūras darbības traucējumu un/vai kļūdu un nepilnību novēršanas termiņi un nosacījumi (obligāta)** |
| Garantijas ietvaros IZPILDĪTĀJAM ir jānovērš piegādātās programmatūras darbības traucējumi, ja tādi rodas, un kļūdas un nepilnības, ja tādas tiek atklātas, bez papildu maksas saskaņā ar līguma 4.punktā “PAKALPOJUMU SNIEGŠANAS KĀRTĪBA” noteikto kārtību. |   |
| 3.8.4. | **Tehniskā atbalsta un konsultāciju pieejamība garantijas pakalpojuma nodrošināšanas laikā (obligāta)** |
| Garantijas ietvaros IZPILDĪTĀJAM jānodrošina tehniskais atbalsts un konsultācijas INTRANET izmantošanā Pasūtītāja darba dienās no pirmdienas līdz ceturtdienai no plkst. 8:15 līdz plkst.17:00, piektdienās no plkst.8.15 līdz plkst.15.45. Garantijas ietvaros tehniskais atbalsts, palīdzība un konsultācijas sniedzamas, izmantojot sekojošus komunikācijas kanālus – pa tālruni, pa e-pastu un tiešsaistē.IZPILDĪTĀJAM ir jānodrošina visi norādītie komunikācijas kanāli. |   |
|   |

1. Aizpilda pretendents, ierakstot vārdu “APLIECINĀM” vai “NODROŠINĀSIM”, vai “PIEKRĪTAM”, vai citādi raksturojot savas spējas nodrošināt prasību ievērošanu. [↑](#footnote-ref-2)